
Σάββατο, 12 Σεπτεμβρίου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό και διάσωση 37 αλλοδαπών, τον εντοπισμό 38 αλλοδαπών και τον εντοπισμό 63 αλλοδαπών στους Καλούς Λιμένες - Θάνατος λουόμενης στη Θεσσαλονίκη – Τραυματισμός αλλοδαπής επιβάτιδας Ε/Γ-Ο/Γ πλοίου στη Πάρο – Σύλληψη αλλοδαπού στην Πάτρα - Διακομιδές ασθενών

Συνέχεια ενημέρωσης:
	Αναφορικά με τον εντοπισμό και τη διάσωση 37 αλλοδαπών στη θαλάσσια περιοχή 42 ν.μ. νοτιοανατολικά των Καλών Λιμένων, τις πρώτες πρωινές ώρες σήμερα, συνελήφθη ένας 20χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις βραδινές ώρες την 09.09.2026 από την περιοχή Τομπρούκ της Λιβύης, καταβάλλοντας χρηματικά ποσά από 12.000 έως 14.   Δηνάρια Λιβύης, για τη μεταφορά τους στην Ελλάδα.

Συνέχεια ενημέρωσης:
	Αναφορικά με τον εντοπισμό 38 αλλοδαπών στην παραλία του οικισμού «ΤΡΕΙΣ ΕΚΚΛΗΣΙΕΣ» του Δήμου Αρχανών Αστερουσίων Ηρακλείου, τις πρώτες πρωινές ώρες σήμερα, συνελήφθη ένας 18χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις βραδινές ώρες την 09.09.2026  από την περιοχή Τομπρούκ της Λιβύης, καταβάλλοντας χρηματικά ποσά μεταξύ 1.000 δολαρίων ΗΠΑ και 10.000 δηναρίων Λιβύης, για τη μεταφορά τους στην Ελλάδα.

Συνέχεια ενημέρωσης:
	Αναφορικά με τον εντοπισμό 63 αλλοδαπών στην παραλία «ΒΑΓΙΕΣ» του Δήμου Αρχανών Αστερουσίων Ηρακλείου, τις πρώτες πρωινές ώρες σήμερα, συνελήφθη ένας 18χρονος αλλοδαπός (υπήκοος Νοτίου Σουδάν), εξ’ αυτών, για παράβαση του άρθρου 83 του Ν. 3386/2005 «Παράνομη είσοδος στη χώρα», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους ως ο διακινητής τους. Σύμφωνα με τους αλλοδαπούς εκκίνησαν τις βραδινές ώρες την 10.09.2026  από την περιοχή Τομπρούκ της Λιβύης, καταβάλλοντας χρηματικά ποσά μεταξύ 3.500 δολαρίων ΗΠΑ και 10.000 δηναρίων Λιβύης, για τη μεταφορά τους στην Ελλάδα.

*****
	Τις πρωινές ώρες σήμερα, ενημερώθηκε η Λιμενική Αρχή της Θεσσαλονίκης για την ανάσυρση μίας 85χρονης αλλοδαπής (υπήκοος Σερβίας), χωρίς τις αισθήσεις της, από τη θαλάσσια περιοχή Αγίας Τριάδας Θεσσαλονίκης. Στην 85χρονη αρχικά παρασχέθηκαν οι πρώτες βοήθειες από τον ναυαγοσώστη της παραλίας και από το πλήρωμα του ΕΚΑΒ που έφτασε στο σημείο και στη συνέχεια διακομίστηκε στο Γενικό Νοσοκομείο Θεσσαλονίκης «ΑΧΕΠΑ», όπου διαπιστώθηκε ο θάνατός του. Από το Κεντρικό Λιμεναρχείο Θεσσαλονίκης που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Θεσσαλονίκης.

	Τις πρωινές ώρες σήμερα, ενημερώθηκε η Λιμενική Αρχή της Πάρου για τον τραυματισμό μίας 83χρονης αλλοδαπής (υπηκόου Η.Π.Α.) επιβάτιδας επιβατηγού-οχηματαγωγού-καταμαράν πλοίου, στο λιμάνι της Παροικιάς. Συγκεκριμένα, κατά τη διαδικασία αποβίβασης, η 83χρονη παραπάτησε με αποτέλεσμα την πτώση και τον τραυματισμό της στα πόδια και το μάτι. Στην τραυματία αρχικά παρασχέθηκαν οι πρώτες βοήθειες από στελέχη Λ.Σ.-ΕΛ.ΑΚΤ. που ήταν στο σημείο, τα οποία εν συνεχεία την μετέφεραν με Περιπολικό όχημα Λ.Σ.-ΕΛ.ΑΚΤ. στο Κέντρο Υγείας, για περαιτέρω ιατρική φροντίδα. Προανάκριση διενεργείται από το Λιμεναρχείο Πάρου.

*****
	Τις μεσημβρινές ώρες σήμερα, στελέχη του Γραφείου Ασφάλειας της Λιμενικής Αρχής της Πάτρας προέβησαν στη σύλληψη ενός 20χρονου αλλοδαπού (υπηκόου Σουδάν) για παράβαση του άρθρου 24 παρ. 6 του Ν. 5038/2023 «Υποχρεώσεις ιδιωτών και υπαλλήλων-Κυρώσεις», και του άρθρου 83 παρ. 1 του Ν. 3386/05 «Παράνομη είσοδος και έξοδος από τη χώρα». Συγκεκριμένα, σε έλεγχο που διενεργήθηκε στο νότιο λιμάνι της Πάτρας, κατά τη διαδικασία απόπλου ενός επιβατηγού-οχηματαγωγού (Ε/Γ-Ο/Γ) πλοίου με προορισμό την Ιταλία, ο ανωτέρω κατείχε και επέδειξε ταξιδιωτικό έγγραφο που ανήκε σε έτερο πρόσωπο, με σκοπό την παράνομη έξοδό του από τη χώρα. Σε περαιτέρω έλεγχο σε βάση δεδομένων διαπιστώθηκε ότι για το έγγραφο αυτό υπήρχαν οι ακόλουθες καταχωρήσεις: α) καταχώρηση αντικειμένου με σκοπό να χρησιμοποιηθεί ως αποδεικτικό στοιχείο σε ποινική διαδικασία, β) καταχώρηση αντικείμενου με σκοπό την κατάσχεση και γ) καταχώρηση στη βάση δεδομένων της «INTERPOL». Από το Κεντρικό Λιμεναρχείο Πάτρας που διενεργεί την προανάκριση, κατασχέθηκε το εν λόγω έγγραφο.

*****
	Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής, πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-85χρονου, από το λιμάνι της Αμοργού στο λιμάνι της Νάξου, με το Ε/Γ-Τ/Ρ «ΚΥΡΙΑΡΧΟΣ V» Ν. Ν.67.,
-βρέφους, από το λιμάνι Βαθέως Ιθάκης στο λιμάνι Σάμης Κεφαλληνίας, με Περιπολικό σκάφος Λ.Σ.-ΕΛ.ΑΚΤ. ,
-60χρονης και 64χρονου, από το λιμάνι Αγνώντα Σκοπέλου στο λιμάνι του Βόλου, με το Ε/Π-Τ/Ρ «ΠΑΝΑΓΙΑ ΟΔΗΓΗΤΡΙΑ» Ν.Π. 12397

